શહેરના સરખેજ ગાંધીનગર હાઇવે પર આવેલા પકવાન ચાર રસ્તા પાસે મોડી રાત્રે લૂંટ અને હત્યાનો બનાવ બનતા વસ્ત્રાપુર પોલીસે તપાસનો ધમધમાટ શરૂ કર્યો છે. બાઇક ઉપર આવેલા લૂંટારાઓએ બે હોટલ કર્મચારીને લૂંટી લીધા હતા. જ્યારે પ્રતિકાર કરનાર યુવકને છરી મારી હત્યા કરી હતી. સમગ્ર ઘટના અંગે ફરિયાદીએ જણાવ્યું કે તે ઇસ્કોન મંદિર પાસે આવેલી હંગર હેવન રેસ્ટોરન્ટમાં કિચન હેલ્પર તરીકે છેલ્લા બે મહિનાથી નોકરી કરે છે. ગઇકાલે રાત્રે આશરે 11.30 વાગ્યે રાબેતા મુજબ નોકરી પુરી કરીને તે તેના ફોઇના દિકરાને મળવા પકવાન ચાર રસ્તા પહોંચ્યો હતો.